**«Мемлекеттік кірістер органына ұсынылатын цифрлық майнинг пулы цифрлық майнинг жөніндегі қызметті жүзеге асыратын тұлғалар арасында бөлген цифрлық активтер туралы мәліметтер нысанын бекіту туралы» Қазақстан Республикасының Қаржы министрі бұйрығының жобасын қабылдаудың ықтимал қоғамдық-саяси, құқықтық, ақпараттық және өзге де салдарларын**

(бұдан әрі – Жоба)

**БАҒАЛАУ**

**1. Қоғамдық-саяси салдарына бағалау:**

Жоба жалпы халықтың мүдделерін қозғайтын немесе қоғамдық-саяси пікірталас тудыратын өзгерістерді көздемейді. Жоба экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсер етеді.

Жобаны қабылдау қоғамда әлеуметтік шиеленісті немесе наразылықты тудырмайды. Керісінше, ол салықтық әкімшілендіру процесіне және салық төлеуден және бюджетке төленетін басқа да міндетті төлемдерден жалтаратын адамдарға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарына бағалау:**

Жоба Қазақстан Республикасы Салық кодексінің 56-бабы 10-тармағының ережелерін іске асыру мақсатында әзірленген. Тиісінше, Жоба Қазақстан Республикасының Конституциясына және өзге де қолданыстағы нормативтік құқықтық актілеріне қайшы келмейді.

Ұсынылып отырған құқықтық реттеу қажетті және негізделген болып табылады, себебі ол мемлекеттік кірістер органына ұсынылатын цифрлық майнинг пулы цифрлық майнинг жөніндегі қызметті жүзеге асыратын тұлғалар арасында бөлген цифрлық активтер туралы мәліметтер нысанын белгілейді. Бұл құқықтық айқындықты қамтамасыз етуге және әкімшілік тәжірибенің бірізділігін орнықтыруға ықпал етеді.

Жоба салық төлеушілер үшін жаңа міндеттерді немесе шектеулерді енгізбейді, тек Қазақстан Республикасының Салық кодексінде көзделген процесті реттейді.

Осылайша, Жоба заңнаманы қолданудағы құқықтық айқындық пен болжамдылықты нығайтуға ықпал етеді.

**3. Ақпараттық салдарына бағалау:**

Жобаның ақпараттық салдарлары елеусіз деп бағаланады, себебі ол цифрлық майнинг пулы цифрлық майнинг жөніндегі қызметті жүзеге асыратын тұлғалар арасында бөлген цифрлық активтер туралы мәліметтердің нысанын белгілеуді реттейді. Бұл цифрлық майнинг пулы цифрлық майнинг қызметін жүзеге асыратын тұлғалар арасында бөлген цифрлық активтер туралы алынған мәліметтер негізінде қашықтан мониторинг жүргізуге мүмкіндік береді, нәтижесінде көлеңкелі экономиканың үлесін қысқартуға алып келеді.

Бұдан басқа, Салық кодексінің нормаларына сәйкестендіруге байланысты түсіндіру жұмыстарын жүргізу талап етілмейді, қажет болған жағдайда баспасөз релизі ұсынылады.

**4. Өзге салдарға бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсерін тигізбейді.

Ұсынылып отырған өзгерістер нормаларды техникалық нақтылауға бағытталған және ұйымдастырушылық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Такиев**